Trichoptera

**Trichoptera** (a Graecis θρίξ 'capillus' + πτερόν 'ala') sunt ordo insectorum, quibus sunt larvae aquaticae et adulti terrestres. Sunt 14&thinsp;500 fere species descriptae, quarum plurimae in subordines Integripalpia et Annulipalpia secundum partes orales digeri possunt. Larvae integripalpiorum capsulam gestabilem ad sese protegenda cum victum petentia circummoveant construunt, sed larvae annulipalpiorum sibi recessum fixum faciunt ubi in occulto latent, ut victus eis veniat exspectantes. Coniunctiones Spicipalpiorum, parvi trichopterorum subordinis, incertae sunt, quem enodatio molecularis monstrat monophyleticum fortasse non esse. Adulti sunt parva insecta heterocerorum similes, quibus sunt duo paria alarum plumosarum et membranosarum. Trichoptera cum lepidopteribus arte coniunguntur, quorum alae sunt squamosae; qui ordines una constituunt superordinem Amphiesmenoptera.

Larvae inveniuntur in variis habitationibus, sicut rivis, fluminibus, lacubus, stagnis, lacubus vernalibus (manationibus veris et aquis ad tempus). Larvae multarum specierum serica utuntur ad capsulas protegentis faciendas, quae glarea, harena, ramulis, fragmentis vel emorsis plantarum partibus, aliisque detritibus saepe corroborantur. Larvae varias exhibent rationes vescendi, quibus variae species praedantur, plantas discindunt, algas pascuntur, vel particulas in aqua benthoque colligunt. Plurimi adulti brevissime vivunt, dum non vescuntur.

In piscatione dipterorum, diptera artificosa ad adultos imitandos alligantur, cum larvae et pupae escae piscium prosint. Genera late divulgata sicut *Helicopsyche* et *Hydropsyche* in disportu magni momenti sunt. Trichoptera etiam bioindicatores utiles sunt, quia pollutioni aquaticae libenter respondent et tam magna sunt ut animalia fera facile aestimari possunt. In arte, Hubertus Duprat artifex Francicus opera artis creat, larvis trichopterorum parva auri aliorumque lapidum pretiosorum fragmenta praebens, ut capsulas pulchre ornatas aedificent.

## Fossilia
Trichoptera fossilia in saxis ex Triassico inventa sunt. Plurima reliquiorum fossilizatorum indicia sunt capsulae larvarum, quae, ex materiis durabilibus factae, bene supersunt. Fossilizata enim trichopterorum corpora rarissima sunt, quorum primum ex Triassico inferiori medioque sunt, abhinc annorum 230 milliones fere, atque alae sunt alius fossilium fons.

### Phylogenia
Cladogramma cognationum externarum, in explicatione DNA et proteinorum anno 1908  facta, monstrat ordinem esse cladum, gregem sororem lepidopterorum, ac dipterorum et mecopterorum longinquius cognatum.

Cladogramma cognationum intra ordinem in phylogenia moleculari anno 2002 per RNA ribosomali facta conditum est, in geno factorum elongationis nuclearis, et oxidasi cytochromatico mitochondriali. Annulipalpia et integripalpia sunt cladi, sed coniunctiones intra spicipalpia ipsa incertae sunt.

## Distributio
Trichoperta omnem per mundum inveniuntur, diversissime in regionibus calidis. Consociantur cum corporibus aquae dulcis, ubi larvae in lacubus, stagnis, rivis, fluminibus, aliisque corporibus aquae inveniuntur. *Enoicyla pusilla,* insectum terrestre, in detritu humido humi solvestri habitat. In Britanniarum Regno, in et circa Vigorniensem comitatum, in silvis querneis invenitur.

## Pinacotheca

Fasciculus:Caddisfly-larva.jpg|Larva cum capsula fragmentorum lapidum
Fasciculus:Caddisfly_Larva.jpg|Larva ex capsula ex materie plantarum facta emergit.
Fasciculus:Larvae.jpg|Larva Glossosomatidarum
Fasciculus:Trichoptera larvenbau.jpeg|Capsula larvalis Limnephilidarum, ex emorsis plantarum fragmentis facta
Fasciculus:Caddisfly-larva.jpg|Larva et gestabilis fragmentorum lapidum capsula
Fasciculus:L flavicornis 22088905 cropped.png|Capsula *Limnephili flavicornis,* ex testis gastropodorum facta
Fasciculus:GT Caddis Fly Egg Mass on leaf.jpg|Massa ovorum in folio procul ab aqua
Fasciculus:CaddisPupaBMNH.jpg|Pupa cum cruribus remiformibus natandi
Fasciculus:Caddis pupae.JPG|Pupae
Fasciculus:Parachiona.picicornis.emerging.jpg|*Parachiona picicornis,* adultus ex pupa aquatica emergit.
Fasciculus:Daternomina male tagged.png|Adultus

## Cibus hominum
Larvae trichopterorum in Iaponia, *zazamushi* appellatae, mattea eduntur.

## Taxinomia 
[thumb|upright|[Fossile Eocaenum in sucino Baltico Lithuania (abhinc annorum 44&thinsp;000&thinsp;000)]]
[thumb|Larva in sua consueta [habitatione aquatica]]
[thumb|[Rete a larva subordinis Spicipalpiorum factum]]
[thumb|upright|"Silver Sedge" [fishing fly]]
[thumb|upright|"*Limnephilus elegans* the Elegant Grannom," in libro *British Entomology* ab [Ioannes Curtis (entomologus)|Ioanne Curtis circa 1840 divulgato]]
Sunt omnem per mundu 14&thinsp;500 fere species in nonnullis 45 familiis.

* Subordo Annulipalpia
** Superfamilia Hydropsychoidea
*** Familia Dipseudopsidae
*** Familia Ecnomidae
*** Familia Electralbertidae
*** Familia Hydropsychidae
*** Familia Polycentropodidae
*** Familia Psychomyiidae
*** Familia Xiphocentronidae
** Superfamilia Philopotamoidea
*** Familia Philopotamidae
*** Familia Stenopsychidae
* Subordo Integripalpia
** Superfamilia Leptoceroidea
*** Familia Atriplectididae
*** Familia Calamoceratidae
*** Familia Molannidae
*** Familia Leptoceridae
*** Familia Limnocentropodidae
*** Familia Odontoceridae
*** Familia Philorheithridae
** Superfamilia Limnephiloidea
*** Familia Apataniidae
*** Familia Brachycentridae
*** Familia Goeridae
*** Familia Limnephilidae
*** Familia Lepidostomatidae
*** Familia Oeconesidae
*** Familia Pisuliidae
*** Familia Rossianidae
*** Familia Taymyrelectronidae
*** Familia Uenoidae
** Superfamilia Necrotaulioidea
*** Familia Necrotauliidae
** Superfamilia Phyrganeoidea
*** Familia Baissoferidae
*** Familia Dysoneuridae
*** Familia Kalophryganeidae
*** Familia Phyrganeidae
*** Familia Phyrganopsychidae
*** Familia Plectrotarsidae
** Superfamilia Sericostomatoidea
*** Familia Anomalopsychidae
*** Familia Antipodoeciidae
*** Familia Barbarochthonidae
*** Familia Beraeidae
*** Familia Calocidae
*** Familia Chathamiidae
*** Familia Conoesucidae
*** Familia Helicophidae
*** Familia Helicopsychidae
*** Familia Hydrosalpingidae
*** Familia Kokiriidae
*** Familia Petrothrincidae
*** Familia Sericostomatidae
** Superfamilia Tasimioidea
*** Familia Tasimiidae
** Superfamilia Vitimotaulioidea
*** Familia Vitimotauliidae
*** Familia Cladochoristidae
*** Familia Microptysmatidae
*** Familia Prosepididontidae
*** Familia Protomeropidae
*** Familia Uraloptysmatidae
* Subordo Spicipalpia
** Superfamilia Hydroptiloidea
*** Familia Glossosomatidae
*** Familia Hydroptilidae
*** Familia Ptilocolepidae
** Superfamilia Rhyacophiloidea
*** Familia Hydrobiosidae
*** Familia Rhyacophilidae

## Notae
## Bibliographia
*Coronado-Mercado, Nayeli Maribel, et Ricardo Miguel Pérez-Munguía. 2009. "Lista taxonómica de tricópteros (insecta: trichoptera) de los arroyos del sur del municipio de Morelia, Michoacán." *Biológicas* 11: 139–43.
*Daly, Howell V., John T. Doyen, et Alexander H. Purcell. 1998. *Introduction to Insect Biology and Diversity,* ed. secunda. Oxoniae: Oxford University Press. ISBN 0-19-510033-6.
*Hickin, Norman E. 1967. "Caddis Larvae." Londinii: Hutchinson & Co. Ltd.
*Kjer, K. M., R. J. Blahnik, et R. W. Holzenthal. 2002. "Phylogeny of Trichoptera (caddisflies): characterization of signal and noise within multiple datasets." *Systematic Biology* 50 (6): 781–816. JSTOR 3070865. doi:10.1080/106351501753462812.
*Klausnitzer, Bernhard. 1997. "Trichoptera, Köcherfliegen." In *Spezielle Zoologie Teil 1: Einzeller und Wirbellose Tiere,* ed. Rieger Westheide, 670–71. Stutgardiae: Gustav Fischer Verlag/
*Mey, W. 2000. "Trichoptera - Köcherfliegen." In *Exkursionsfauna von Deutschland Band 2: Wirbellose: Insekten,* ed.H. J. Hannemann, B. Klausnitzer, et K. Senglaub, 553–70. Berolini: Spektrum Akademischer Verlag. ISBN 3-8274-0922-5.
*Wichard, W. 1988. *Die Köcherfliegen.* Neue Brehm Bücherei, 512. ISBN 3-89432-323-X.
*Whiting, Michael F., Alison S. Whiting, Michael W. Hastriter, et Katharina Dittmar. 2008. "A molecular phylogeny of fleas (Insecta: Siphonaptera): origins and host associations." *Cladistics* 24 (5): 1–31. doi:10.1111/j.1096-0031.2008.00211.x.
*Wiggins, Glenn B. 1996. *Larvae of the North American Caddisfly General (Trichoptera).* Ed. secunda. Toronti: Toronto University Press.

## Nexus externi
*Landesanstalt für Umwelt Baden-Württemberg. 2000. *Köcherfliegen: Baukünstler und Bioindikatoren unserer Gewässer.* LUBW Arbeitsblätter 25. Editio interretialis.
*Vita trichopterorum. Troutster.com.
*Pelliculae de nonnullis speciebus in Arizona. "The Nature Explorers.''
*"Caddisflies and Fly Fishing."
*"Adult caddisfly and caddisfly larva (casemaker)."
*De trichopteris. Kendall Bioresearch Services.
*De triccopteris. Tree of Life.
*"Trichoptera world checklist."
*De trichopteris. Animaldiversity.ummz.umich.edu.
*"Artwork with caddis fly larvae and precious metals! An unusual artistic collaboration between the French artist Hubert Duprat and a group of caddis fly larvae."
*De larvis trichopterorum. The BioFresh Cabinet of Freshwater Curiosities.

Categoria:Ordines animalium
Categoria:Taxa Kirby
Categoria:Taxa 1813
Categoria:Triassico nata
!